Η επίδραση των προ-συλλεκτικών και μετα-συλλεκτικών μεταχειρίσεων με διάλυμα CaCl2 στην ποιότητα των καρπών κερασιάς (Prunus avium L.)
Creators: name: Μιχαηλίδης, Μιχαήλ Σάββα
Publisher: name: Aristotle University of Thessaloniki
Year: 2016
Subjects: Αντιοξειδωτικά
Ασβέστιο-Φυσιολογικές Διαταραχές
Κεράσι-Φυσιολογικές Διαταραχές
Antioxidants
Calcium-Physiological Disorders
Sweet Cherry-Physiological Disorders

description: Το ασβέστιο (Ca) αποτελεί απαραίτητο μακροθρεπτικό στοιχείο για τα φυτά. Έλλειψη Ca παρατηρείται σε ταχέως αυξανόμενους ιστούς, όπως οι καρποί, με δυσμενείς επιπτώσεις για την ποιότητά τους. Ειδικότερα, οι καρποί του κερασιού χαρακτηρίζονται από βραχεία μετασυλλεκτική ζωή και εκδήλωση ποικίλων φυσιολογικών διαταραχών. Στην παρούσα μεταπτυχιακή διατριβή μελετήθηκε η επίδραση του Ca, εφαρμοζόμενο προσυλλεκτικά και μετασυλλεκτικά, σε καρπούς κερασιάς των ποικιλιών ‘Lapins’ και ‘Regina’ σε φυσιολογικό και βιοχημικό επίπεδο. Με βάση τα αποτελέσματα των αναλύσεων στους καρπούς, που πραγματοποιήθηκαν μετά από τρεις ημέρες διατήρησής τους σε θερμοκρασία δωματίου (20 °C), διαπιστώθηκαν σημαντικές διαφορές σε 27 από τις 30 προσδιοριζόμενες φυσιολογικές / βιοχημικές μεταβλητές που εξετάστηκαν. Μεταξύ άλλων παρατηρήθηκε αύξηση των αντιοξειδωτικών ουσιών και μείωση των φυσιολογικών διαταραχών μετά από την προσθήκη Ca. Επιπρόσθετα, προσδιορίστηκαν οι συντελεστές συσχέτισης των μεταβλητών με υψηλές θετικές συσχετίσεις να εμφανίζονται μεταξύ υποκλάσεων των ολικών φαινολών και των δεικτών χρώματος. Για την καλύτερη ερμηνεία των αποτελεσμάτων πραγματοποιήθηκε ανάλυση κύριων συνιστωσών που έδειξε σαφή διαχωρισμό των δύο ποικιλιών. Επίσης, σαφής διαφοροποίηση των μεταχειρίσεων του Ca σε σχέση με τον μάρτυρα, παρατηρήθηκε στην ποικιλία ‘Lapins’, ενώ στην ποικιλία ‘Regina’ ο συνδυασμός προ-συλλεκτικής και μετα-συλλεκτικής εφαρμογής Ca είχε σαφή διαχωρισμό από το μάρτυρα ως προς τα ποιοτικά τους χαρακτηριστικά.
description: Calcium is an element essential for plant growth. Lack of calcium is observed in rapidly growing tissues, such as fruit, with adverse effects on their quality. On the other hand, sweet cherry fruits are characterized by high nutritional value; however, their post harvest life is short, with rapidly increasing deterioration of their quality and various physiological disorders manifestation. In the current dissertation, the effect of pre-harvest and post-harvest calcium applications on sweet cherry varieties 'Lapins' and 'Regina' were studied using physiological and biochemical approach. Sweet cherry fruits were kept for 3 days at room temperature (20° C) and significant differences at 27 out of the 30 quality traits measured were observed. Most importantly, to the calcium treated fruits, a reduction of the physiological disorders followed by an increase in antioxidants was observed. The correlation coefficients among the measured traits advocate for a very strong positive correlation of the subclasses of total phenols and color indicators. Following principal component analysis, the two varieties were clearly separated in terms of their quality attributes. Also, calcium treatments were apparently observed differentiation on quality characteristics from control at 'Lapins' cherries, while the combination of pre-harvest and post-harvest calcium application was clearly separated from control in 'Regina' fruits owing to different quality traits.